Avahi

Avahi estas genro de lemuroj, konataj ankaŭ kiel avahioj aŭ lanlemuroj, estas naŭ specioj de strepsirinaj primatoj. Kiel multaj el la ceteraj lemuroj, ili vivas en la insulo Madagaskaro.

 Aspekto 
eta|maldekstre|240px|Avahi laniger.
Kun korpogrando de 30 ĝis 50 cm kaj pezo de 600 ĝis 1 200 g, la lanlemuroj estas la plej malgrandaj indriedoj. Ilia felo estas mallonga kaj laneca. Tattersall, Ian (1982). Columbia University Press (eld.). The Primates of Madagascar. New York.  La korpo povas estis grizbruna ĝis ruĝeca, kun blanka koloro en la dorso de la femuroj, Rowe, Noel (1996). The Pictorial Guide to the Living Primates. pp. 47.  kun longa, oranĝeca vosto. La kapo estas rondoforma kun mallonga muzelo kaj oreloj kaŝitaj ene de la felo.

 Biologio 
Lanlemuroj povas troviĝi kaj en sekaj kaj en malsekaj arbaroj, kaj pasigas plej grandan parton de sia vivo en la foliara kanopeo. Kiel multaj folimanĝuloj, ili bezonas longajn siestojn por digesti sian manĝon. Lanlemuroj vivas kune en grupoj de du ĝis kvin individuoj, kiuj ofte konsistas el gepatroj kaj el kelkaj generacioj de idaroj. Ganzhorn, J.U.; Abraham, J.P. & Razananhoera-Rakotomalala, M. (1985). "Some aspects of the natural history and food selection of Avahi laniger". Primates. 26 (4): 452–463. doi:10.1007/BF02382459. S2CID 8988639. 

Kiel ĉiuj indriedoj, lanlemuroj estas strikte herbovoruloj, kiuj manĝas ĉefe foliojn, sed ankaŭ burĝonojn kaj, pli rare, florojn.

 Specioj 
Nuntempe oni agnoskas naŭ speciojn kiuj estas jenaj:

 Orienta lanlemuro, Avahi laniger
 Okcidenta lanlemuro, Avahi occidentalis
 Sambirana lanlemuro, Avahi unicolor
 Bemaraha lanlemuro, Avahi cleesei
 Pejrjera lanlemuro, Avahi peyrierasi
 Suda lanlemuro, Avahi meridionalis
 Ramanancoavana lanlemuro, Avahi ramanantsoavani
 Becilea lanlemuro, Avahi betsileo
 Masoala lanlemuro, Avahi mooreorum

 Referencoj 

Kategorio:Primatoj
Kategorio:Faŭno de Madagaskaro
Kategorio:Lemuroj